# Lift

Napisala Rosanna Yuen

## Postavka

Tip špila | Standardni špil
Gomila | Gornja leva gomila. Ostatak špila se stavlja ovde posle deljenja na talon. Karte se okreću jedna po jedna na otpad. Nema ponovnih deljenja.
Otpad | Uzima se sa gomile.
Talon | Podeli se sedam redova koji se preklapaju, počevši od jedne karte na prvom redu i povećavajući broj karata u svakom redu, kako bi se napravila piramida. Poslednji red se okreće.

## Cilj

Pomeriti sve karte na otpad.

## Pravila

U igri su sve neprekrivene karte sa piramide. Od ovih dostupnih karata treba slagati otpad, kad god je moguće, tako što se pomera karta čija je vrednost za jedan manja ili za jedan veća od karte na vrhu otpada. Asovi mogu da idu i na kraljeve i na dvojke.

Karte se mogu okretati sa gomile na otpad, jedna po jedna. Nema ponovnih deljenja.

## Bodovanje

Svaka karta uklonjena sa piramide donosi jedan poen.

Najveći mogući broj poena: 28

## Strategija

Svakoj piramidi treba dobar temelj. Prvo uklanjajte manje karte, ali uvek držite sve oči otvorene, kako bi otvorili što je više moguće karata.