# Medveđa reka

Napisali Bruce i Joel Levin

## Postavka

Tip špila | Standardni špil
„Temelj“ | Četiri karte na vrhu. Jedna otvorena karta se deli na prvu gomilu na „temelju“.
Talon | 19 gomila na talonu podeljenih u tri reda gde svaki ima šest gomila. Sve karte se dele otvorene i preklopljene tako da ih možete videti. Prvih pet gomila iz svakog reda imaju po tri karte. Šesta gomila svakog reda ima po dve karte.

## Cilj

Pomeriti sve karte u gomile na „temelju“.

## Pravila

Jedna slučajna karta je već na „temelju“. Vrednost te karte postaje „osnovna karta“. Ostale tri karte sa tom vrednošću se mogu pomeriti na prazan „temelj“. „Temelji“ se grade u rastućem redosledu, po znaku. Vrednosti se prelamaju, a redosled je dama, kralj, as, dvojka. Karte sa „temelja“ se ne mogu vraćati na talon.

Nijedna gomila na talonu ne može imati više od tri karte. Karta sa vrha svake gomile na talonu se može pomerati na bilo koju drugu gomilu ako je znak isti i ako joj je vrednost za jedan manja ili veća od karte na koju se pomera. Vrednosti se ređaju između kralja i asa.

Postoje dve vrste gomila na talonu: „standardne“ gomile i „rupičaste“ gomile. Prvih pet gomila svakog reda (one sa po tri karte) su standardne gomile. Na praznu standardnu gomilu se NE MOŽE staviti nova karta. Poslednje gomile u redovima (one sa po dve karte) su rupičaste gomile. Na praznu rupičastu gomilu se MOGU stavljati nove karte.

## Bodovanje

Svaka karta premeštena na „temelj“ donosi jedan poen.

Najveći mogući broj poena: 52

## Strategija

Pokušajte da što pre ispraznite jednu ili više rupičastih gomila.

Ništa ne možete izgubiti ako pomerate karte na „temelj“. Pomerajte ih tamo što pre, što više možete.

Karte čija je vrednost za jedan manja od vrednosti osnovne karte su veoma teške za pomeranje. Pazite gde ih stavljate.

Medveđa reka možete rešiti otprilike svaki treći put.