# Kičma

Napisao Vincent Povirk

## Postavka

Tip špila | Dupli špil
Gomila | Jedna gomila ispod „temelja“ sa leve strane. Ostatak špila se stavlja ovde posle deljenja na talon i rezervu. Karte se okreću jedna po jedna na otpad. Dozvoljeno je jedno ponovno deljenje.
Otpad | Jedno mesto desno od gomile. Uzima se sa gomile, a karta sa vrha je u igri.
„Temelj“ | Osam gomila gore desno. Slažu se po znaku od asa do kralja.
Rezerva | Dva sloja, po 9 karata svaki, sa jednom kartom iznad oba sloja. Sa kartama koje nisu prekrivene se može igrati bilo gde, osim na prazna mesta u talonu.
Talon | Osam gomila, četiri sa svake strane rezerve. Kada igra počne, po jedna karta se podeli u svaku gomilu na talonu. Slaganje se vrši po znaku, a prazna mesta se mogu popuniti bilo kojom kartom. Možete pomeriti samo po jednu kartu.

## Cilj

Pomeriti sve karte u gomile na „temelju“.

## Pravila

Karte na talonu se slažu po znaku. Možete pomeriti samo po jednu kartu. Prazna mesta možete popunjavati bilo kojom kartom, osim kartama iz rezerve.

Karte se okreću jedna po jedna sa gomile na otpad. Sa kartom na vrhu otpada možete igrati. Kada je gomila prazna, sve karte sa otpada se pomeraju na gomilu, u istom redosledu. Ovako se kroz špil može proći dva puta.

„Temelji“ se grade po znaku, od asa do kralja. Karte sa „temelja“ nisu u igri. Duplim klikom na kartu se ona pomera na odgovarajući „temelj“ ako je takav potez moguć.

## Bodovanje

Svaka karta na „temelju“ donosi po jedan poen.

Najveći mogući broj poena: 104

## Strategija

Možete iskoristiti prazna mesta na talonu da pomerite više karata. Budite oprezni sa kraljevima na rezervi: jedini način da ih uklonite je da ih stavite na „temelj“ preko dama.