# Morska luka

Napisala Rosanna Yuen

## Postavka

Tip špila | Standardni špil
„Temelj“ | Četiri gomile — dve gore levo, dve gore desno. Slažu se od asa do kralja po znaku.
Rezerve | Četiri središnje gomile gore. Svaka rezerva može da drži samo jednu kartu. Na početku se na dve rezerve deli po jedna karta.
Talon | Deset gomila ispod „temelja“ i rezervi. Ostalih pedeset karata se dele ovde otvorene, sa po pet karata po jednom mestu.

## Cilj

Pomeriti sve karte u gomile na „temelju“.

## Pravila

Talon se slaže po znaku. Samo karta sa vrha ili niz karata se može pomerati. Niz složenih karata se može pomerati samo ako broj karata u nizu jednak ili manji od broja praznih mesta u rezervi plus 1. Prazna mesta na talonu se mogu popunjavati samo kraljevima ili nizom karata koji počinje kraljem.

„Temelji“ se slažu po znaku od asa do kralja. Iako su karte sa „temelja“ tehnički u igri, nema potrebe vraćati ih nazad jer nikako ne pomažu.

Svaka karta sa vrha talona se može staviti na prazno mesto na rezervi. Ove karte se mogu posle pomerati na gomile na talonu ili „temelju“.

Kao olakšica, nizovi karata istog znaka se mogu pomerati na odgovarajući „temelj“ da se ne bi premeštala karta po karta. Ovo je naročito korisno na kraju igre.

## Bodovanje

Svaka karta postavljena na „temelj“ donosi jedan poen.

Najveći mogući broj poena: 52

## Strategija

Što pre pomerajte karte na „temelj“. Kada ih ostavljate naokolo, samo smetaju kretanju ostalih karata.