# Canfield

Írta: Rosanna Yuen

## Beállítás

A pakli típusa | Egy csomag francia kártya
Kártyakészlet | Bal felső halom. A pakli többi része, az asztalra osztás után idekerül. A kártyákat hármasával a szemétdombra helyezzük. Korlátlan újraosztás lehetséges.
Szemétdomb | A készlettől jobbra. A készletből kell venni. A legfelső kártya elérhető.
Talon | Balra a készlet alatt. Tizenhárom lapot osztunk ide, a legfelső lapot felfelé fordítva. A legfelső kártya kijátszható az alapokra vagy a táblára.
Asztal | Négy halom az alapok alatt. Osszunk egy felfordított kártyát mindegyik halomra. A tábla váltakozó színek szerint, csökkenő sorrendben építhető. A kártyacsoportok mozgathatók.
Alap | Négy halom jobb felül. A játék elején osszon egy felfelé fordított lapot az első alaphalomra. Ez lesz a kezdőkártya. Színek szerint építhető.

## Cél

Vigyük a kártyát az alap kártyapakliba.

## Szabályok

A táblára váltakozó színekben csökkenő sorrendben helyezhetjük a kártyákat. A kártyacsoportok mozgathatók. Egy, a táblán található üres helyet automatikusan a talonból töltjük fel. Ha a talon üres, az üres helyre bármelyik kártya vagy kártyacsoportok helyezhető.

A kártyákat hármasával a készletből a szemétdombra fordítjuk. Ha az utolsó fordításra háromnál kevesebb lap marad, akkor annál a lépésnél csak ennyi kártyát használhat fel. Ha a készlet üres, a sorrendet megtartva az összes szemétben található kártyát vissza kell tenni a készletbe.

Az alapokra az alapkártyától (az első kártya, amit az első alapra osztottunk) kiindulva növekvő sorrendben és színek szerint tehetjük a kártyákat. Új alapokat akkor kezdhet, ha az első kiosztott kártyával megegyező rangú kártya kerül az üres alaphalmokra. Az ászokat királyra helyezhetjük, míg a ketteseket az ászokra. Az alapokban található kártyák még játékban vannak. Ha duplán kattint egy kártyára, amennyiben ez a lépés lehetséges, a lap a megfelelő alaphalomra fog kerülni.

## Pontozás

Minden alapban található kártya egy pontot ér. Ezt a játékot régen a kaszinókban játszották. Még akkor is megsérülhet, ha 10 pontja van.

Lehetséges legmagasabb pontszám: 52

## Stratégia

Jobb ma egy veréb, mint holnap egy túzok. Ezt a játékot nehéz megnyerni. Legtöbben a fogadási szabályokat figyelembe véve játszanak, és minél több pontot próbálnak szerezni. Ezért, amint vannak elérhető kártyák, helyezze őket az alapokba.