# Zebra

Napisala Rosanna Yuen

## Postavka

Tip špila | Dupli špil
Gomila | Gornja leva gomila. Sve karte se stavljaju ovde posle deljenja na talon. Karte se okreću jedna po jedna na otpad. Dozvoljeno je jedno ponovno deljenje.
Otpad | Uzima se sa gomile. Možete igrati kartom sa vrha.
„Temelj“ | Osam gomila gore desno. Na njih se postavlja osam asova za početak „temelja“. „Temelji“ se slažu na gore po naizmeničnim bojama do kralja. Karte na „temelju“ nisu više u igri.
Talon | Osam gomila ispod „temelja“. Deli se karta na svaki od talona za početak igre. Taloni se slažu na dole po naizmeničnim bojama. Samo karta na vrhu svakog od talona je u igri. Prazna mesta se odmah popunjavaju sa otpada, ili sa gomile ako je otpad prazan.

## Cilj

Pomeriti sve karte na gomile na „temelju“.

## Pravila

Taloni se slažu na dole po naizmeničnim bojama. Samo karta na vrhu svakog od talona je u igri. Ipak, da bi se ubrzala igra, ceo niz spojenih karata se može premestiti na „temelj“ prevlačenjem. Dupli klik na kartu pri vrhu će prebaciti ceo niz na „temelj“ ako je to moguće.

Prazna mesta se odmah popunjavaju sa otpada, ili sa gomile ako je otpad prazan.

Karte se dele jedna po jedna sa gomile na otpad. Karta na vrhu otpada je u igri. Dozvoljeno je jedno ponovno deljenje.

„Temelji“ se slažu na gore po naizmeničnim bojama do kralja. Karte na „temelju“ nisu više u igri.

## Bodovanje

Svaka karta na „temelju“ donosi po jedan poen.

Najveći mogući broj poena: 96

## Strategija

U stvarnom svetu ćete jako retko dobiti drugu šansu, pa ih i ovde koristite kad god ih pronađete. Vrlo je verovatno da ćete morati da koristite drugo deljenje da bi vam se karte otvorile. Zapamtite gde su ključne karte — biće vam drago kad se setite gde su.